94. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30251/Β/81 της 12 Νοεμ./4 Δεκ.  1981  (ΦΕΚ Β΄ 728) Περί βεβαιώσεως των δικαιουμένων αποδοχών των εγκαταλειπομένων υπό των πλοιοκτητών ναυτικών. Έχοντες υπ’ όψει: Τας διατάξεις της παρ. 3 του άρθρ. 29 του Νόμ. 1220/1981 (ΦΕΚ 296 Α/1981) «περί τροποποιήσεως και συμπληρώσεως της περί ΟΛΠ Νομοθεσίας και άλλων τινών διατάξεων», αποφασίζουμε: 1.Καθορίζουμε τα αναγκαία στοιχεία προσδιορισμού της οφειλομένης προστασίας εις τους εγκαταλειπομένους εις το εξωτερικόν ναυτικούς μέλη πληρώματος των Ελληνικών και των μετά του ΝΑΤ συμβεβλημένων υπό ξένην σημαίαν πλοίων, ως κατωτέρω: α)Ο Πλοίαρχος και το πλήρωμα, εγκαταλειφθέντες εις το εξωτερικόν υπό του πλοιοκτήτου, επιδιώκουν, κατόπιν εγκρίσεως του Υπουργού Εμπορικής Ναυτιλίας, την δικαστικήν ικανοποίησιν των απαιτήσεών των επιτοπίως, εκτός εάν τούτο εκ των πραγμάτων καθίσταται ανέφικτον. β)Εφ’ όσον ήθελε κριθεί παρά του Υπουργού μετά γνωμοδότησιν της αρμοδίας Επιτροπής της παρ. 3 του άρθρ. 29 του Νομ. 1220/81 ότι το πλήρωμα εγκατελείφθη και είναι αναγκαίος ο επαναπατρισμός των εγκαταλειφθέντων ναυτικών, αποστέλλονται εις αυτούς, μερίμνη και δαπάναις της Εστίας Ναυτικών συμφώνως το άρθρ. 22 του Νόμ. 1085/1980, τα εισιτήρια παλιννοστήσεως και εύλογον χρηματικόν ποσόν δι’ έξοδα και λοιπάς δαπάνας ταξειδίου μέσω του ΝΑΤ. γ)Μετά την επάνοδον των ναυτικών εις την Ελλάδα ούτοι προσκομίζουν τους παρά του Πλοιάρχου ή εν παραλείψει αυτού παρ’ αυτών των ιδίων συνταχθέντας λογαριασμούς μισθοδοσίας των εις την Διεύθυνσιν Ναυτικής Εργασίας του ΥΕΝ αιτούντες την προβλεπομένην υπό του Νόμου προστασίαν. «δ)Η Διεύθυνση Ναυτικής Εργασίας αποστέλλει επί αποδείξει εις τον πλοιοκτήτη ή τον εκπρόσωπο αυτού αντίγραφα των ανωτέρω λογαριασμών, τάσσουσα εις τούτον προθεσμίαν μεχρι 5 ημερών προς έλεγχον της ακριβείας των και επαναφορά των». «ε)Μετά τον έλεγχον υπό του πλοιοκτήτου ή την πάροδο απράκτου της ταχθείσης προθεσμίας ή εν περιπτώσει διαπιστώσεως καθ’ οιονδήποτε τρόπον ότι τα γραφεία των πλοιοκτητών ή εκπροσώπων του έπαυσαν να λειτουργούν στην Ελλάδα, η κατά την παρ. 3 άρθρ. 29 του Νόμ. 1220/81 Σελ. 714,676(α) Τεύχος Ζ91-Σελ. 120 Επιτροπή ενεργεί τον τελικόν έλεγχον των λογαριασμών και των τυχόν προσκομισθέντων λοιπών αποδεικτικών στοιχείων και συντάσσει πρακτικόν περί του δικαιουμένου παρ’ ενός εκάστου ναυτικού χρηματικού ποσού βάσει της παρ. 1α του άρθρ. 29 Νόμ. 1220/81. Το ως άνω πρακτικόν κυρούμενον δι’ απφάσεως του Γ.Δ.Π.Π. κοινοποιείται εις την Διεύθυνσιν Προνοίας Ναυτικών (ΔΠΝ 2ο), το Ναυτικόν Απομαχικόν Ταμείον, τον ΟΝ, την ΠΝΟ, την Εστίαν Ναυτικών, τον δικαιούχον ναυτικόν και τον υπόχρεον πλοιοκτήτην. Βάσει της ως άνω αποφάσεως το ΝΑΤ καταβάλλει εκ του Κεφαλαίου Ασθενείας και Ανεργείας Ναυτικών (ΚΑΑΝ) εις τον δικαιούχον το προσδιορισθέν χρηματικόν ποσόν και γνωστοποιεί την γενομένη καταβολήν εις τον υπόχρεον πλοιοκτήτην και τους αποδέκτας την αποφάσεως». Οι περίπτ. δ και ε αντικαταστάθηκαν ως άνω από την 70118/1228/12 Φεβρ.–2 Μαρτ. 1982 (ΦΕΚ Β΄ 89) απόφ. Υπ. Εμπορικής Ναυτιλίας. 